கேள்வி: சாத் பேகம் பற்றி விளக்கவும்.
பதில்: }} சாத் பேகம் (Shad Begum) பாக்கித்தான் நாட்டைச் சேர்ந்த ஒரு சமூகவியல் ஆவார். கீழ் தீர் மாவட்டம் சேர்ந்த இவர் ஒரு நடுத்தர வர்க்க குடும்பத்திலிருந்து வந்தவராவார். தனது குடும்பத்தில் பல்கலைக்கழகத்தில் படித்த முதல் பெண் என்ற சிறப்பும் இவருக்கு உண்டு. சமூகப் பணிக்காக தனது தந்தை, சகோதரர்கள் மற்றும் கணவரிடமிருந்து எப்போதும் ஆதரவைப் பெற்றதாக இவர் தெரிவித்துள்ளார். அதிகாரம் மற்றும் பொது வாழ்க்கையிலிருந்து பெண்களை ஒதுக்கி வைக்கும் இசுலாத்தின் பதிப்புகளை சவால் செய்ய கல்வி, குடும்ப ஆதரவு மற்றும் ஆழ்ந்த தைரியம் கொண்ட சில பெண்கள் மட்டுமே உள்ளனர். சாத் பேகம் அவர்களில் ஒருவராக உலகளாவிய நற்பெயரைப் பெற்றுள்ளார். இவர் ஆரம்பத்திலிருந்தே உறுதியான கொள்கையுடன் துணிச்சலாகச் செயல்பட்டார். பழமைவாத சமூகங்களில் பெண்களின் வாழ்க்கையை மேம்படுத்துவதில் இவர் ஆற்றிய பங்களிப்பிற்காக அங்கீகரிக்கப்பட்டுள்ளார்.
கேள்வி: சாத் பேகம் - விருதுகள் பற்றி நீங்கள் என்ன அறிந்துள்ளீர்கள்?
பதில்: படிமம்:Shad_Begum_with_Hillary_Rodham_Clinton_and_Michelle_Obama_at_2012_IWOC_Award_cropped.jpg சாத் பேகத்திற்கு 2012 ஆம் ஆண்டு மார்ச்சு மாதம் 8 ஆம் தேதி வியாழக்கிழமை அன்று அமெரிக்க முதல் பெண்மணி மிசெல் ஒபாமா மற்றும் வெளியுறவுத்துறை செயலர் இலாரி கிளிண்டன் ஆகியோரால் பன்னாட்டு துணிச்சலான பெண்கள் விருது வழங்கப்பட்டது. இவர் வந்த பகுதி மிகவும் பழமைவாதமானது மற்றும் மிகக் குறைவான பெண்கள் மட்டுமே பணிபுரிகின்றனர். பாதுகாப்பு காரணங்களுக்காக செய்திகளை பரப்ப வேண்டாம் என்று பல செய்தி நிருபர்களை இவர் கேட்டுக்கொண்டார்.